|  |  |  |
| --- | --- | --- |
| C:\Users\odo-1\AppData\Local\Temp\FineReader11\media\image1.jpeg«А.Байтұрсынов атындағы Қостанай өңірлік университеті»  ҚЕАҚ | Описание: Герб КРУ Байтурсынова | Бекітілді  Директорлар кеңесінің шешімімен  2020 жылғы 09 қазандағы  № 1 хаттама |

**ЕРЕЖЕ**

****

**КОММЕРЦИЯЛЫҚ ЕМЕС АКЦИОНЕРЛІК ҚОҒАМДАРДЫҢ БАСҚАРМА ТӨРАҒАСЫН – РЕКТОРЫН ІРІКТЕУ ЖӘНЕ ТАҒАЙЫНДАУ ЖӘНЕ БАСҚАРМА МҮШЕЛЕРІН САЙЛАУ ТӘРТІБІ**

**Е 360 - 2020**

Қостанай

**Алғысөз**

**1 ӘЗІРЛЕНДІ** Директорлар кеңесімен

**2 ЕНГІЗІЛДІ** Диреторлар кеңесінің төрағасымен, корпоративтік хатшымен

**3 БЕКІТІЛДІ ЖӘНЕ ҚОЛДАНЫСҚА ЕНГІЗІЛДІ** Директорлар кеңесінің 2020 жылғы 09 қазандағы шешімімен, № 1 хаттама.

**4. ӘЗІРЛЕУШІ**:

А.Ансабаева – корпоративтік хатшы

1. **САРАПШЫЛАР:**

Т. Садықов – "Баян - Сұлу" АҚ Басқарма төрағасы - Президенті, тәуелсіз директор;

Қ.Жаңбыршина - "Еуразиялық банк" АҚ № 7 Қостанай филиалының директоры, тәуелсіз директор.

А.Айдналиева - құқықтық және құжаттамалық қамтамасыз ету басқармасы бастығының м.а.

**6 ТЕКСЕРУ ЖИІЛІГІ** 3 жыл

**7 ЕНГІЗІЛДІ** алғашқы рет

Осы Ереже "А.Байтұрсынов атындағы Қостанай өңірлік университеті"КЕАҚ Басқарма Төрағасы - ректорының рұқсатынсыз толық немесе ішінара қайта шығарылмайды, көбейтілмейді және таратылмайды.

© А.Байтұрсынов атындағы Қостанай

өңірлік университеті, 2020

**Мазмұны**

1. Қолданылу саласы 4

2. Нормативтік сілтемелер 4

3. Белгілер мен қысқартулар 4

4. Басқарма Төрағасы - ректорды сайлау (тағайындау) тәртібі 5

5. Академиялық мәселелер бойынша Басқарма мүшесін тағайындау 10

6. Басқарма мүшелерін (Басқарма Төрағасы-ректорды және академиялық мәселелер бойынша Басқарма мүшесін қоспағанда) сайлау тәртібі) 10

8. Келісу, бекіту және тарату 15

А қосымшасы Бос лауазымдарға орналасуға конкурс туралы хабарландырудың үлгісі 18

Б қосымшасы Конкурсқа қатысу үшін өтініш үлгісі 18

В қосымшасы Қызметтік тізімнің нысаны 19

**1 тарау. Қолданылу саласы**

1. Осы Ереже, егер қоғам жарғысында өзгеше жағдайлар көзделмесе, Басқарма Төрағасы - ректорды сайлау (тағайындау), академиялық мәселелер бойынша Басқарма мүшесін тағайындау, басқарма мүшелерін сайлау рәсімін айқындайды.

**2 тарау. Нормативтік сілтемелер**

2. Осы Ережеде келесі нормативтік құжаттарға сілтемелер пайдаланылған:

1) «Акционерлік қоғамдар туралы» Қазақстан Республикасының 2003 жылғы 13 мамырдағы № 415-II Заңы;

2) «А. Байтұрсынов атындағы Қостанай өңірлік университеті» коммерциялық емес акционерлік қоғамының жарғысы, 2020 жылғы 5 шілдедегі № 350

3) Ұлттық әл-ауқат қорын қоспағанда, мемлекет бақылайтын акционерлік қоғамдардағы корпоративтік басқарудың 2018 жылғы 5 қазандағы № 21 үлгілік кодексі

**3 тарау. Белгілер мен қысқартулар**

4. Осы Ережеде мынадай қысқартулар қолданылады:

1) Тәртібі - коммерциялық емес акционерлік қоғамдардың Басқарма Төрағасын - ректорын іріктеу және тағайындау және басқарма мүшелерін сайлау тәртібі;

2) қоғам – «А. Байтұрсынов атындағы Қостанай өңірлік университеті» коммерциялық емес акционерлік қоғамы;

3) Конкурс - ашық конкурс;

4) уәкілетті орган - Қоғамның Жалғыз акционері;

5) жоғары оқу орнын дамыту бағдарламасы - даму бағдарламасы.

**4 тарау. Басқарма Төрағасы-Ректорды сайлау (тағайындау) тәртібі**

5. Басқарма Төрағасын-Ректорды сайлау (тағайындау) Қоғамның Жалғыз акционері ретінде тиісті саланың уәкілетті органының (бұдан әрі-уәкілетті орган) Қазақстан Республикасы Білім және ғылым министрлігінің ерекше құзыретіне жатады.

Басқарма Төрағасы - ректорды сайлау (тағайындау)

конкурс (бұдан әрі-Конкурс) және мынадай кезеңдерді қамтиды:

1) конкурс өткізу туралы шешім қабылдау;

2) конкурс өткізу туралы хабарландыруды жариялау;

3) Басқарма Төрағасы – Ректордың лауазымына үміткер тұлғалардың құжаттарын қабылдау;

4) құжаттарды конкурсқа қатысуға жіберу туралы шешім қабылдау;

5) Басқарма Төрағасы-Ректордың лауазымына үміткер кандидаттардың құжаттарын Директорлар кеңесінің отырысында қарау.

6) Басқарма Төрағасы-Ректор лауазымына үміткер кандидаттардың құжаттарын Республикалық комиссия отырысында қарау;

7) Басқарма Төрағасы-Ректорды Жалғыз акционер ретінде уәкілетті органның сайлауы (тағайындауы) туралы шешім қабылдау.

6. Басқарма төрағасы - Ректор лауазымына конкурс өткізу туралы шешімді Директорлар кеңесі қабылдайды. Директорлар кеңесі оны өткізу шарттарын, күнін және орнын айқындайды.

7. Қоғамның Басқарма Төрағасы-Ректоры лауазымына конкурс өткізу туралы хабарландыру 1-қосымшаға сәйкес ресми бұқаралық ақпарат құралдарында, сондай-ақ уәкілетті органның интернет-ресурсында конкурс өткізілетін күнге дейін он күнтізбелік күн бұрын мемлекеттік және орыс тілдерінде жарияланады.

8. Басқарма Төрағасы - ректор лауазымына кандидатураларды іріктеу кезіндегі негізгі талаптар:

1) жоғары және жоғары оқу орнынан кейінгі білімінің болуы;

2) тиісті салалардағы білім беру ұйымдарында және (немесе) уәкілетті органдарда басшы қызметте кемінде 5 жылдан кем емес жұмыс өтілінің болуы.

9. Конкурсқа осы Тәртіпте көзделген талаптарға сәйкес келмейтін шетел азаматтарын қоса алғанда, барлық ниет білдірушілер қатысады.

10. Конкурсқа қатысу үшін уәкілетті органға мынадай құжаттар тапсырылады

қағаз және электрондық тасымалдағышта:

1) 2-қосымшаға сәйкес нысан бойынша өтініш;

2) конкурсқа қатысушының жеке басын куәландыратын құжаттың көшірмесі;

3) 3х4 үлгідегі түрлі түсті суретпен конкурсқа қатысушының қызметтік тізімі

3-қосымшаға;

4) жоғары оқу орнын дамыту бағдарламасы;

5) білімі туралы құжаттар мен олардың қосымшаларының салыстырып тексеру үшін түпнұсқаларын ұсына отырып көшірмелері:

- «Болашақ» халықаралық стипендиясын иеленген Қазақстан Республикасының азаматтарына шетелдік жоғары оқу орындары, ғылыми орталықтар мен зертханалар берген, сондай-ақ өзара тану және баламалылық туралы халықаралық шарттың (келісімнің) қолданылу аясына түсетін білім туралы құжаттарды қоспағанда, Қазақстан Республикасының азаматтары шетелдік білім беру ұйымдарында алған білім туралы құжаттардың көшірмелеріне білім беру саласындағы уәкілетті орган берген білім туралы осы құжаттарды тану немесе нострификациялау туралы куәліктердің көшірмелері қоса беріледі.

- «Болашақ» халықаралық стипендиясының иегерлеріне берілген білім туралы құжаттардың көшірмелеріне «Халықаралық бағдарламалар орталығы» акционерлік қоғамы берген Қазақстан Республикасы Президентінің «Болашақ» халықаралық стипендиясы бойынша оқу бітіргені туралы анықтаманың көшірмесі қоса беріледі.

- өзара тану және баламалылық туралы халықаралық шарттың (келісімнің) қолданылу аясына түсетін білім туралы құжаттардың көшірмелеріне білім беру саласындағы уәкілетті орган берген білім туралы осы кұжаттарды тану туралы анықтамалардың көшірмелері қоса беріледі;

6) еңбек қызметін растайтын құжаттың жұмыс орнындағы (қазіргі не соңғы) кадр қызметі куәландырған көшірмесі;

7) Қазақстан Республикасы Денсаулық сақтау министрінің міндетін атқарушының 2010 жылғы 23 қарашадағы № 907 бұйрығымен бекітілген (Нормативтік құқықтық актілерді мемлекеттік тіркеу тізілімінде № 6697 болып тіркелген) Денсаулық сақтау ұйымдарының бастапқы медициналық құжаттама нысандарына сәйкес құжаттар ұсынылатын күнге дейін берілгеніне алты ай толмаған № 075/е нысаны бойынша денсаулығының жай-күйі туралы медициналық анықтама (дәрігерлік кәсіби-консультациялық қорытынды);

8) Мемлекеттік көрсетілетін қызметтер туралы заңнамаға сәйкес психоневрологиялық ұйымнан берілгеніне құжаттар ұсынылған күнге дейін бір жыл толмаған анықтама;

9) Мемлекеттік көрсетілетін қызметтер туралы заңнамага сәйкес наркологиялық ұйымнан берілгеніне құжаттар ұсынылған күнге дейін бір жыл толмаған анықтама;

10) қылмыстық заңнамаға сәйкес лауазымга орналасуға тыйым салудың жоқ екенін растайтын құжат.

11) Басқарма төрағасы — ректор лауазымына үміткер адамдардың құжаттарын қарау және олармен әңгімелесу өткізу бойынша Директорлар кеңесінің отырысын БКБ режимінде өткізуге жол беріледі.

Тиісті мемлекеттік органдар шектеу іс-шараларын жүзеге асырған, төтенше жағдай енгізілген, әлеуметтік, табиги және техногендік сипаттағы төтенше жағдайлар туындаған жағдайларда көрсетілетін қызметті алушылар Конкурсқа қатысушылар 7, 8 және 9-тармақшаларда көрсетілген құжаттарды ұсынбайды.

Конкурсқа қатысуға үміткер тұлғалар өздерінің біліміне, жұмыс тәжірибесіне, кәсіптік деңгейі мен беделіне қатысты қосымша ақпарат (біліктілігін арттыру, ғылыми дәрежелер мен атақтар беру туралы құжаттардың көшірмелері, мінездемелер, ұсынымдар, ғылыми жарияланымдар және олардың кәсіптік қызметін, біліктілігін сипаттайтын өзге де мәліметтер) бере алады.

Конкурсқа қатысуға үміткер тұлға осы Тәртіптің 10-тармағына сәйкес құжаттарды, сондай-ақ жоғары оқу орнын дамыту бағдарламасын (бұдан әрі - Даму бағдарламасы) уәкілетті органға осы Тәртіптің 7-тармағында айқындалған мерзім ішінде ұсынады.

11. Құжаттарды берген тұлғаларды Конкурсқа қатысуға жіберу туралы шешімді уәкілетті орган құжаттарды қабылдау аяқталған күннен бастап бес жұмыс күні ішінде қабылдайды. Уәкілетті орган Конкурсқа қатысуға жіберілген тұлғалардың тізімін барлық құжаттармен бірге Директорлар кеңесінің Корпоративтік хатшысына жібереді.

12. Конкурсқа қатысуға төмендегі тұлғалар жіберілмейді:

1) жиырма бес жастан кіші;

2) бұрын сыбайлас жемқорлық құқық бұзушылық жасаған;

3) өтелмеген немесе алынбаған соттылығы бар;

4) медициналық арнайы мекемелерде есепте тұрғандар;

5) Қазақстан Республикасының заңнамасында көзделген өзге де жағдайлар.

13. Конкурсқа қатысуға жіберілген тұлғалардың құжаттары, сондай-ақ кандидаттар ұсынған даму бағдарламалары Директорлар кеңесінің отырысында жеті жұмыс күні ішінде қаралады.

Кандидаттың Директорлар кеңесінің отырысына қатысуы міндетті болып табылады.

14. Корпоративтік хатшы:

1) коммерциялық емес акционерлік қоғамның қаражаты есебінен конкурс өткізу туралы хабарландыруды жариялауды қамтамасыз етеді;

2) Директорлар кеңесінің отырысында қарау үшін құжаттарды дайындауды жүзеге асырады;

3) Конкурсқа қатысуға жіберілген тұлғалардың құжаттарын қарау бойынша Директорлар кеңесінің отырысын бейнеконференцбайланыс арқылы өткізуді қамтамасыз етеді (қажет болған жағдайда), отырыстың барысын бейнетіркеуді жүзеге асырады, бейне-жазбаны электрондық жеткізгіште сақтауды қамтамасыз етеді;

4) жасырын дауыс беруді бағдарламалар/қосымшалар арқылы немесе дауыс берудің құпиялылығын қамтамасыз етуге мүмкіндік беретін өзге де электрондық тәсілмен өткізуді қамтамасыз етеді.

5) Басқарма Төрағасы-Ректор лауазымына Директорлар Кеңесі ұсынған кандидаттардың тізімін қалыптастырады және оны Республикалық комиссияның отырысында қарау үшін уәкілетті органға жібереді.

15. Директорлар кеңесінің отырысы отырысқа Директорлар кеңесі мүшелерінің жалпы санының кемінде үштен екісі қатысқан кезде заңды болып есептеледі.

Кандидаттың Директорлар кеңесінің отырысына қатысуы міндетті болып табылады.

16. Басқарма Төрағасы-Ректор лауазымына Конкурсқа қатысуға жіберілген тұлғалардың құжаттарын қарау бойынша Директорлар кеңесінің отырысын бейнеконференцбайланыс режимінде (бұдан әрі - БКБ) өткізуге жол беріледі.

17. Директорлар кеңесі Жоғары оқу орнын дамыту бағдарламасын қарағаннан кейін жасырын дауыс беру арқылы және кемінде үштен екісінің дауысымен Республикалық комиссияның қарауы үшін кандидатураны (кандидатураларды) айқындайды.

18. Басқарма Төрағасы-Ректор лауазымына Конкурсқа қатысуға жіберілген тұлғалардың құжаттарын қарау бойынша Директорлар кеңесінің отырысы БКБ режимінде өткізілген жағдайда, дауыс беру бағдарламалар/қосымшалар арқылы немесе дауыс берудің құпиялылығын қамтамасыз етуге мүмкіндік беретін өзге де электрондық тәсілмен жүзеге асырылады

19. Басқарма Төрағасы-Ректор лауазымына Конкурсқа қатысуға жіберілген тұлғалардың құжаттарын қарау нәтижелері бойынша қойылатын талаптарға сәйкес келген жағдайда, Директорлар кеңесі оны Республикалық комиссияның қарауына беру үшін ұсынылған кандидатуралардың тізімін қалыптастырады.

20. Егер Директорлар кеңесінің қарауына осы Тәртіппен белгіленген талаптарға сәйкес келетін екіден кем кандидаттың құжаттары ұсынылса не құжаттар (конкурстық өтінімдер) келіп түспесе немесе кандидат ұсынылмаса, Директорлар кеңесі Конкурсты өтпеді деп таниды және қайта Конкурс өткізу туралы шешім қабылдайды.

21. Директорлар кеңесінің хаттамалық шешімі барлық құжаттармен бірге Республикалық комиссияға беріледі.

22. Республикалық комиссияның құрамын уәкілетті орган айқындайды.

Республикалық комиссия мүшелерінің саны тақ санды, кемінде жеті адамды құрайды.

Мемлекеттік комиссияның шешімдері отырысқа қатысып отырған мүшелер санының жай көпшілік даусымен қабылданады және отырыс хаттамаларымен ресімделеді, оларға уәкілетті органның білікті қызметкерлері арасынан тағайындалатын төраға мен хатшы қол қояды. Дауыстар тең болған жағдайда, төрағаның дауысы шешуші болып есептеледі;

Комиссия отырысын өткізу үшін кворум дауыс беру құқығы бар комиссия төрағасын қоса алғанда, Комиссия мүшелері санының кемінде үштен екісін құрайды.

23. Республикалық комиссия ұсынылған құжаттарды зерделейді және 30 күнтізбелік күн ішінде Конкурсқа қатысушылармен әңгімелесу өткізеді. Әңгімелесу қорытындысы бойынша Басқарма Төрағасы-Ректор лауазымына кандидат анықталады. Тиісті мемлекеттік органдар шектеу іс-шараларын жүзеге асырған, төтенше жағдай енгізген, әлеуметтік, табиғи және техногендік сипаттағы төтенше жағдайлар туындаған жағдайларда Республикалық комиссия Басқарма Төрағасы-Ректор лауазымына сайлау жөніндегі конкурсты онлайн режимде жүзеге асырады. Республикалық комиссия конкурс нәтижелері туралы кандидаттарға ашық дауыс бергеннен кейін хабарлайды.

Кандидаттың жоғары оқу орындарында және/немесе білім беруді басқару органдарында басшы лауазымдардағы жұмыс өтілі, өзге де тең жағдайларда, Қоғамның Басқарма Төрағасы-Ректоры лауазымына кандидаттың ұсынымы үшін басым негіз болып табылады.

24. Егер әңгімелесу нәтижесінде Республикалық комиссия Басқарма Төрағасы-Ректор лауазымына кандидатты анықтамаса, онда Директорлар кеңесі Конкурсты өтпеді деп таниды және қайта Конкурс өткізу туралы шешім қабылдайды.

Конкурстық комиссияның материалдары, конкурстық комиссияның оң қорытындысын алған конкурсқа қатысушылардың құжаттары, сондай-ақ конкурстық іріктеуден өтпеген адамдардың қызметтік тізімі, өтініші және құжаттары уәкілетті органның кадр қызметінде сақталады. 25. Республикалық комиссияның шешімі Басқарма Төрағасы-Ректорды тағайындау үшін негіз болып табылады.

Басқарма Төрағасы-Ректордың кандидатурасы бойынша Республикалық комиссия қабылдаған оң шешімінің негізінде уәкілетті орган Жалғыз акционер ретінде Басқарма Төрағасы-Ректорды тағайындау туралы бұйрық шығарады және онымен еңбек шартын (бұдан әрі - Шарт) жасасады.

26. Еңбек шарты үш жыл мерзімге жасалады. Қолданылу мерзімі аяқталғаннан кейін тараптардың келісімі бойынша еңбек шарты ұзартылады немесе Басқарма Төрағасы-Ректор лауазымына конкурс жариялау туралы шешім қабылданады.

27. Еңбек шартында сынақ мерзімі белгіленеді. Сынақ мерзімі аяқталғаннан кейін, Басқарма Төрағасы-Ректордың атқаратын лауазымына сәйкес келмеуі анықталған жағдайда, шартты Жалғыз акционер Қазақстан Республикасы Еңбек заңнамасының талаптарына сәйкес бұзады.

**5 тарау. Академиялық мәселелер бойынша Басқарма мүшесін тағайындау**

28. Академиялық мәселелер бойынша Басқарма мүшесін тағайындау Жалғыз акционер ретінде уәкілетті органның айрықша құзыретіне жатады.

29. Жалғыз акционер Академиялық мәселелер бойынша Басқарма мүшесін тағайындау, өкілеттік мерзімін белгілеу және оның өкілеттіктерін мерзімінен бұрын тоқтату тәртібін, сондай-ақ оның тәртіптік жауапкершілігі туралы мәселелерді қарау тәртібін дербес айқындайды.

30. Жалғыз акционер қабылдаған оң шешім негізінде Басқарма Төрағасы-Ректор Академиялық мәселелер бойынша Басқарма мүшесін тағайындау туралы бұйрық шығарады және онымен еңбек шартын жасасады.

31. Академиялық мәселелер бойынша Басқарма мүшесімен еңбек шарты Жалғыз акционер белгілеген мерзімге жасалады. Тараптардың келісімі бойынша қолданылу мерзімі аяқталғаннан кейін еңбек шарты ұзартылады немесе бұзылады.

32. Еңбек шартында сынақ мерзімі белгіленеді. Сынақ мерзімі аяқталғаннан кейін, Академиялық мәселелер бойынша Басқарма мүшесінің атқарып отырған лауазымына сәйкес келмеуі анықталған жағдайда, еңбек шарты Қазақстан Республикасы Еңбек заңнамасының талаптарына сәйкес бұзылады.

**6 тарау**. **Басқарма мүшелерін (басқарма төрағасы-ректорды және академиялық мәселелер бойынша басқарма мүшесін қоспағанда) сайлау тәртібі**

33. Қоғамның Басқарма мүшелерінің сандық құрамын, олардың өкілеттік мерзімін анықтау және Басқарма мүшелерін сайлау (Басқарма Төрағасы- Ректорды және Академиялық мәселелер бойынша Басқарма мүшесін қоспағанда), сондай-ақ олардың өкілеттіктерін мерзімінен бұрын тоқтату және тәртіптік жауапкершілікке тарту Директорлар Кеңесінің айрықша құзыретіне жатады.

34. Басқарма мүшелерін (Академиялық мәселелер бойынша Басқарма мүшесін қоспағанда) сайлау ашық конкурс (бұдан әрі - Конкурс) арқылы жүзеге асырылады және мынадай кезеңдерді қамтиды:

1) Конкурс өткізу туралы шешім қабылдау;

2) Конкурс өткізу туралы хабарландыруды жариялау;

3) Басқарма мүшелері лауазымына үміткер тұлғалардың құжаттарын қабылдау (Академиялық мәселелер бойынша Басқарма мүшесін қоспағанда);

4) Басқарма мүшелері лауазымына үміткер кандидаттардың құжаттарын қарау (Академиялық мәселелер бойынша Басқарма мүшесін қоспағанда), әңгімелесу өткізу және Директорлар кеңесінің отырысында сайлау туралы шешім қабылдау.

35. Директорлар кеңесі өз отырысында Қоғамның Басқарма мүшелерінің сандық құрамын айқындайды және Басқарма мүшелері лауазымына Конкурс өткізу туралы шешім қабылдайды, оны өткізу шарттарын, күнін және орнын айқындайды.

36. Қоғамның Басқарма мүшелерінің (Академиялық мәселелер жөніндегі Басқарма мүшесін қоспағанда) лауазымына конкурс өткізу туралы хабарландыру ресми бұқаралық ақпарат құралдарында, сондай-ақ уәкілетті органның интернет- ресурсында конкурс өткізілетін күнге дейін он күнтізбелік күн бұрын мемлекеттік және орыс тілдерінде жарияланады.

37. Басқарма мүшелері лауазымына кандидатураларды іріктеу кезіндегі негізгі талаптар (Академиялық мәселелер бойынша Басқарма мүшесін қоспағанда):

1) жоғары және жоғары оқу орнынан кейінгі білімінің болуы;

2) білім беру ұйымдарында және (немесе) тиісті салалардағы уәкілетті органдарда басшылық лауазымдарда кемінде 3 жыл жұмыс өтілінің болуы.

38. Конкурсқа осы Тәртіпте көзделген талаптарға сәйкес келетін барлық ниет білдірушілер, соның ішінде шетел азаматтары қатысады.

39. Конкурсқа қатысу үшін Корпоративтік хатшыға қағаз және электрондық тасымалдағышта мынадай құжаттар ұсынылады:

1) 2-қосымшаға сәйкес нысан бойынша өтініш;

2) конкурсқа қатысушының жеке басын куәландыратын құжаттың көшірмесі;

3) белгіленген үлгі бойынша 3x4 үлгідегі түрлі түсті суретпен конкурсқа қатысушының қызметтік тізімі; 3-қосымшаға сәйкес нысан бойынша 3x4 үлгідегі түрлі түсті суретпен конкурсқа қатысушының қызметтік тізімі;

4) жоғары оқу орнын дамыту бағдарламасы;

5) білімі туралы құжаттардың және оларға қосымшалардың көшірмелері және тексеру үшін түпнұсқалары;

- «Болашақ» халықаралық стипендиясын иеленген Қазақстан Республикасының азаматтарына шетелдік жоғары оқу орындары, ғылыми орталықтар мен зертханалар берген, сондай-ақ өзара тану және баламалылық туралы халықаралық шарттың (келісімнің) қолданылу аясына түсетін білім туралы құжаттарды қоспағанда, Қазақстан Республикасының азаматтары шетелдік білім беру ұйымдарында алған білім туралы құжаттардың көшірмелеріне білім беру саласындағы уәкілетті орган берген білім туралы осы құжаттарды тану немесе нострификациялау туралы куәліктердің көшірмелері қоса беріледі.

- «Болашақ» халықаралық стипендиясының иегерлеріне берілген білім туралы құжаттардың көшірмелеріне «Халықаралық бағдарламалар орталығы» акционерлік қоғамы берген Қазақстан Республикасы Президентінің «Болашақ» халықаралық стипендиясы бойынша оқу бітіргені туралы анықтаманың көшірмесі қоса беріледі.

- өзара тану және баламалылық туралы халықаралық шарттың (келісімнің) қолданылу аясына түсетін білім туралы құжаттардың көшірмелеріне білім беру саласындағы уәкілетті орган берген білім туралы осы құжаттарды тану туралы анықтамалардың көшірмелері қоса беріледі;

6) еңбек қызметін растайтын құжаттың жұмыс орнындағы (қазіргі не соңғы) кадр қызметі куәландырған көшірмесі;

7) Қазақстан Республикасы Денсаулық сақтау министрінің міндетін атқарушының 2010 жылғы 23 қарашадағы № 907 бұйрығымен бекітілген (Нормативтік құқықтық актілерді мемлекеттік тіркеу тізілімінде № 6697 болып тіркелген) Денсаулық сақтау ұйымдарының бастапқы медициналық құжаттама нысандарына сәйкес құжаттар ұсынылатын күнге дейін берілгеніне алты айтолмаған № 075/е нысаны бойынша денсаулығының жай-күйі туралы медициналық анықтама (дәрігерлік кәсіби-консультациялық қорытынды);

8) Мемлекеттік көрсетілетін қызметтер туралы заңнамаға сәйкес психоневрологиялық ұйымнан берілгеніне құжаттар ұсынылған күнге дейін бір жыл толмаған анықтама;

9) Мемлекеттік көрсетілетін қызметтер туралы заңнамаға сәйкес наркологиялық ұйымнан берілгеніне құжаттар ұсынылған күнге дейін бір жыл толмаған анықтама;

10) қылмыстық заңнамаға сәйкес лауазымга орналасуга тыйым салудың жоқ екенін растайтын құжат.

Тиісті мемлекеттік органдар шектеу іс-шараларын жүзеге асырған, төтенше жағдай енгізілген, әлеуметтік, табиғи және техногендік сипаттағы төтенше жағдайлар туындаған жағдайларда көрсетілетін қызметті алушылар Конкурсқа қатысушылар 7, 8 және 9-тармақшаларда көрсетілген құжаттарды ұсынбайды.

Конкурсқа қатысуға үміткер тұлғалар өздерінің біліміне, жұмыс тәжірибесіне, кәсіптік деңгейі мен беделіне қатысты қосымша ақпарат (біліктілігін арттыру, ғылыми дәрежелер мен атақтар беру туралы құжаттардың көшірмелері, мінездемелер, ұсынымдар, ғылыми жарияланымдар және олардың кәсіптік қызметін, біліктілігін сипаттайтын өзге де мәліметтер) бере алады.

Конкурсқа қатысуға үміткер тұлғалар осы Тәртіптің 39-тармағына сәйкес құжаттарды Корпоративтік хатшыға осы Тәртіптің 36-тармағында белгіленген мерзім ішінде ұсынады.

40. Конкурсқа қатысуға төмендегі тұлғалар жіберілмейді:

1) жиырма бес жастан кіші;

2) бұрын сыбайлас жемқорлық құқық бұзушылық жасаған;

3) өтелмеген немесе алынбаған соттылығы бар;

4) медициналық арнайы мекемелерде есепте тұрғандар;

5) Қазақстан Республикасының заңнамасында көзделген өзге де жағдайлар.

41. Корпоративтік хатшы:

1) коммерциялық емес акционерлік қоғамның қаражаты есебінен конкурс өткізу туралы хабарландыруды жариялауды қамтамасыз етеді;

2) Директорлар кеңесінің отырысында қарау үшін құжаттарды қабылдауды және дайындауды жүзеге асырады;

3) бейнеконференцбайланыс арқылы (қажет болған жағдайда) Конкурсқа қатысуға жіберілген тұлғалардың құжаттарын қарау бойынша Директорлар кеңесінің отырысын өткізуді қамтамасыз етеді, отырыс барысын бейне-тіркеуді жүзеге асырады, бейне-жазбаны электрондық тасымалдағышта сақтауды қамтамасыз етеді;

4) жасырын дауыс беруді бағдарламалар/қосымшалар арқылы немесе дауыс берудің құпиялылығын қамтамасыз етуге мүмкіндік беретін өзге де электрондық тәсілмен өткізуді қамтамасыз етеді.

5) Қоғамның Басқарма мүшелері (Академиялық мәселелер бойынша Басқарма мүшесінен қоспағанда) лауазымына Директорлар кеңесі сайлаған кандидаттардың тізімін қалыптастырады.

42. Директорлар кеңесі құжаттардың осы Тәртіптің 4.5-тармағының талаптарына сәйкестігін қарайды және жеті жұмыс күні ішінде Басқарма мүшелері (Академиялық мәселелер бойынша Басқарма мүшесін қоспағанда) лауазымына үміткерлермен әңгімелесуді жүзеге асырады.

43. Директорлар кеңесінің отырысы отырысқа Директорлар кеңесі мүшелерінің жалпы санының кемінде үштен екісі қатысқан кезде заңды болып есептеледі.

Кандидаттардың Директорлар кеңесінің отырысына қатысуы міндетті болып табылады

44. Басқарма мүшелері лауазымына үміткер тұлғалардың кұжаттарын қарау (Академиялық мәселелер бойынша Басқарма мүшесін қоспағанда) және олармен әңгімелесу өткізу бойынша Директорлар кеңесінің отырысын БКБ режимінде өткізуге жол беріледі.

45. Кандидаттың Басқарма мүшелері лауазымына үміткер тұлғалардың (Академиялық мәселелер бойынша Басқарма мүшесін қоспағанда) құжаттарын қарау және олармен әңгімелесу өткізу бойынша Директорлар кеңесінің отырысына БКБ арқылы қатысу мүмкіндігі болмаған кезде әңгімелесу басқа күнге, бірақ үш жұмыс күнінен кешіктірілмей ауыстырылады, бұл ретте Корпоративтік хатшы кандидатты қайта әңгімелесуден бір күн бұрын хабардар етеді.

46. Директорлар кеңесі Басқарма мүшелері лауазымына үміткер тұлғалардың құжаттарын қарау (Академиялық мәселелер бойынша Басқарма мүшесін қоспағанда) және олармен әңгімелесу жүргізу нәтижелері бойынша жасырын дауыс беру арқылы көпшілік дауыспен Басқарма мүшесі лауазымына кандидатураны айқындайды.

Жоғары оқу орындарында және/немесе білім беруді басқару органдарында басшы лауазымдардағы жұмыс өтілі, өзге де тең жағдайларда, Басқарма мүшесі лауазымына кандидатты айқындау үшін басым негіз болып табылады.

47. Егер Директорлар кеңесінің қарауына осы Тәртіппен белгіленген талаптарға сәйкес келетін Басқарма мүшесі лауазымына екіден кем кандидаттың кұжаттары ұсынылса не кұжаттар (конкурстық өтінімдер) келіп түспесе, кері қайтарып алынса немесе кандидаттар ұсынылмаса, Директорлар кеңесі Конкурсты өтпеді деп таниды және қайта Конкурс өткізу туралы шешім қабылдайды.

Конкурстық комиссияның материалдары, Директорлар кеңесінің оң қорытындысын алған конкурсқа қатысушылардың құжаттары, сондай-ақ конкурстық іріктеуден өтпеген тұлғалардың қызметтік тізімі, өтініші және құжаттары Корпоративтік хатшыда сақталады.

48. Әңгімелесу қорытындысы бойынша Директорлар кеңесі Басқарма мүшелерін сайлау, олардың өкілеттік мерзімі (3 жылдан аспауы керек) (Академиялық мәселелер бойынша Басқарма мүшесін қоспағанда) туралы шешім қабылдайды.

49. Директорлар кеңесінің қабылданған оң шешімі негізінде Басқарма Төрағасы-Ректор Басқарма мүшелерін тағайындау туралы бұйрық шығарады және олармен еңбек шарттарын жасасады.

50. Басқарманың әрбір мүшесімен (Академиялық мәселелер бойынша Басқарма мүшесінен басқа) еңбек шарты Директорлар Кеңесі белгілеген мерзімге жасалады. Тараптардың келісімі бойынша қолданылу мерзімі аяқталғаннан кейін еңбек шарты ұзартылады немесе Басқарма мүшесі лауазымына Конкурс жариялау туралы шешім қабылданады.

51. Еңбек шартында сынақ мерзімі белгіленеді. Сынақ мерзімі өткеннен кейін, Басқарма мүшесінің атқаратын лауазымына сәйкессіздігі анықталған жағдайда, еңбек шарты Қазақстан Республикасы Еңбек заңнамасының талаптарына сәйкес бұзылады.

**7 тарау Келісу және тарату.**

52. Осы ереженің жобасын алғысөзде көрсетілген сарапшыларға таратуды әзірлеуші жүзеге асырады.

53. Осы Ережені келісімдеу Директорлар кеңесінің тәуелсіз директорларымен, әкімшілік-құқықтық жұмыс департаменті директорының м.а., құжаттамалық қамтамасыз ету бөлімінің бастығымен жүзеге асырылады және «келісу парағында» ресімделеді. Келісу парағы құжаттың түпнұсқасымен бірге сақталады.

54. Осы Ережені Директорлар кеңесі бекітеді.

55. Осы Ереженің түпнұсқасы келісу парағымен бірге қабылдау-беру актісі бойынша құжаттамалық қамтамасыз ету бөліміне беріледі.

56. Осы Ереженің жұмыс данасын құжаттамалық қамтамасыз ету бөлімі Корпоративтік хатшыға таратады және университеттің ішкі порталында орналастырады.

**А қосымшасы**

**Бос лауазымдарға орналасуға конкурс туралы хабарландырудың үлгісі**

Н.3-76

**«А.Байтұрсынов атындағы Қостанай өңірлік университеті» коммерциялық емес акционерлік қоғамының Директорлар кеңесі бос лауазымдарға орналасуға конкурс жариялайды: басқарманың стратегиялық даму және цифрландыру жөніндегі мүшесі; басқарманың Әлеуметтік-мәдени даму жөніндегі мүшесі; Басқарманың ғылыми-инновациялық және халықаралық даму жөніндегі мүшесі. "Қостанай өңірлік университеті" коммерциялық емес акционерлік қоғамының мекен-жайы Қостанай қаласы, А. Байтұрсынов көшесі, 47.**

Қызметтің негізгі мәні - жоғары, жоғары оқу орнынан кейінгі, техникалық және кәсіптік, орта білімнен кейінгі және қосымша білім беру саласында білім беру қызметтерін ұсыну.

Қызметтің мақсаты - ұлттық және жалпыадамзаттық құндылықтар, ғылым мен практика жетістіктері негізінде жеке тұлғаны қалыптастыруға, дамытуға және кәсіби қалыптастыруға бағытталған сапалы білім алу, білім беру және оқыту үшін, сондай-ақ ғылыми әлеуетті дамыту және әзірлемелерді коммерцияландыру үшін қажетті жағдайлар жасау.

Конкурсқа қатысушыларға қойылатын талаптар: жоғары және жоғары оқу орнынан кейінгі білім, білім беру ұйымдарында және (немесе) тиісті салалардағы уәкілетті органдарда басшылық лауазымдарда жұмыс өтілі кемінде 5 жыл.

Конкурсқа қатысуға төмендегі тұлғалар жіберілмейді:

1) жиырма бес жастан кіші;

2) бұрын сыбайлас жемқорлық құқық бұзушылық жасаған;

3) өтелмеген немесе алынбаған соттылығы бар;

4) медициналық арнайы мекемелерде есепте тұрғандар;

5) Қазақстан Республикасының заңнамасында көзделген өзге де жағдайлар.

**Конкурсқа қатысуға үміткер тұлға мынадай құжаттарды ұсынады:**

1) белгіленген нысандағы өтініш;

2) конкурсқа қатысушының жеке басын куәландыратын құжаттың көшірмесі;

3) 3х4 үлгідегі түрлі-түсті фотосуреті бар конкурсқа қатысушының қызметтік тізімі;

4) білім туралы құжаттардың және оларға қосымшалардың салыстырып тексеру үшін түпнұсқаларын ұсына отырып, көшірмелері;

5) жұмыс орны (қазіргі немесе соңғы) бойынша кадр қызметімен куәландырылған еңбек қызметін растайтын құжаттың көшірмесі;

6) №075/е нысан бойынша денсаулық жағдайы туралы медициналық анықтама (дәрігерлік кәсіби-консультациялық қорытынды);

7) мемлекеттік көрсетілетін қызметтер туралы заңнамаға сәйкес психоневрологиялық ұйымнан берілгеніне құжаттар ұсынылған күнге дейін бір жыл толмаған анықтама;

8) мемлекеттік көрсетілетін қызметтер туралы заңнамаға сәйкес наркологиялық ұйымнан берілгеніне құжаттар ұсынылған күнге дейін бір жыл толмаған анықтама;

9) қылмыстық заңнамаға сәйкес лауазымға орналасуға тыйым салудың жоқ екенін растайтын құжат.мемлекеттік көрсетілетін қызметтер туралы заңнамаға сәйкес құжаттарды ұсыну күніне дейін бір жылдан аспайтын уақыт бұрын берілген психоневрологиялық ұйымнан анықтама;

Тиісті мемлекеттік органдар шектеу іс-шараларын жүзеге асырған, төтенше жағдай енгізілген, әлеуметтік, табиғи және техногендік сипаттағы төтенше жағдайлар туындаған жағдайларда көрсетілетін қызметті алушылар, конкурсқа қатысушылар 6, 7 және 8-тармақшаларда көрсетілген құжаттарды ұсынбайды.

**Конкурсқа қатысу үшін құжаттарды қабылдау хабарландыру жарияланған күннен бастап 10 (он) күнтізбелік күн ішінде жүргізіледі.**

**Конкурсты өткізу күні мен орны қосымша хабарланады. Жоғарыда көрсетілген құжаттарды белгіленген мерзімде "А. Байтұрсынов атындағы Қостанай өңірлік университеті" КЕАҚ Корпоративтік хатшысына ұсыну қажет, Қостанай қаласы, А. Байтұрсынов көшесі 47, 8(7142) 511142 .**

**Б қосымшасы**

**Конкурсқа қатысу үшін өтініш үлгісі**

Н.3-77

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(өкілетті орган)

**Өтініш**

Мені «А.Байтұрсынов атындағы Қостанай өңірлік университеті» Коммерциялық емес акционерлік қоғамының Басқарма Төрағасы - Ректоры бос лауазымына орналасуға арналған конкурсқа қатысуға жіберуіңізді сұраймын.

Директорлар кеңесінің "А. Байтұрсынов атындағы Қостанай өңірлік университетінің" Басқарма Төрағасы — Ректоры лауазымына іріктеу және тағайындау тәртібінің негізгі талаптарымен таныстым, олармен келісемін және орындауға міндеттеме аламын.

Ұсынылған құжаттардың түпнұсқалығына жауап беремін. Қоса беріліп отырған құжаттар:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мекенжайы және байланыс телефоны \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(қолы) (тегі, аты, әкесінің аты (болған жағдайда)

«\_\_\_\_»\_\_\_\_\_\_\_\_\_\_\_\_\_\_\_\_\_\_\_\_20\_\_\_ж.

**В қосымшасы**

**Қызметтік тізімнің нысаны**

Н.3-78

**Білім беру ұйымының бірінші басшысы лауазымына кандидатының**

**ҚЫЗМЕТТІК ТІЗІМІ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ФОТО

түрлі-түсті

3х4

тегі, аты және әкесінің аты (болған жағдайда)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Лауазымы, санаты (болған жағдайда)

ЖЕКЕ МӘЛІМЕТТЕР:

1. Туған күні және жері

2. Ұлты (қалауы бойынша)

3. Оқу орнын бітірген жылы және оның атауы/

4. Мамандығы бойынша біліктілігі, ғылыми дәрежесі, ғылыми атағы (болған жағдайда)

5. Шетел тілдерін білуі

6. Мемлекеттік наградалары, құрметті атақтары (болған жағдайда)

7. Дипломатиялық дәрежесі, әскери, арнайы атақтары, сыныптық шені (болған жағдайда)

8. Жаза түрі, оны тағайындау күні мен негізі (болған жағдайда)

9. Соңғы үш жылдағы қызметтің тиімділігін жыл сайынғы бағалау күні мен нәтижелері, егер үш жылдан аз жұмыс істеген жағдайда, нақты жұмыс істеген кезеңдегі, сондай-ақ "Білім туралы" Қазақстан Республикасының Заңына сәйкес аттестаттау нәтижелері бойынша бағалар көрсетіледі.

10. ЕҢБЕК ЖОЛЫ

Қабылданған, босатылған күні, қызметі, жұмыс орны, мекеменің орналасқан жері

\_\_\_\_\_\_\_\_\_\_\_\_\_\_\_\_\_\_\_\_\_

Кандидаттың қолы

\_\_\_\_\_\_\_\_\_\_\_\_\_\_\_\_\_\_\_\_\_

күні